open-index/open-wikipedia-markdown huggingface dataset:
Pajiešmenių karjeras

**Pajiešmenių karjeras** – karjero tvenkinys Lietuvoje, Pasvalio rajone, 1,5 km į pietus nuo Pajiešmenių, Pajiešmenių botaniniame-zoologiniame draustinyje. Sudarytas karjere, išeksploatavus molio išteklius ir prisipildžius vandeniui. Tvenkinio ilgis iš pietvakarių į šiaurės rytus – 0,34 km, plotis – iki 0,2 km. Tvenkinys gausiai apaugęs vandens augalija. Altitudė 36,1 m. Krantai žemi ir pelkėti. Aplink tvenkinį plyti pievos, auga krūmynai, į rytus telkšo keletas užpelkėjusių smulkių karjerų tvenkinėlių. Pietine pakrante eina nebenaudojamas Joniškėlio-Biržų siaurasis geležinkelis, už jo įsikūręs Vidubalės kaimas.

Tvenkinys nenutekantis, priklauso Mūšos intako Jiešmens baseinui. Karjerą ir aplink esančius tvenkinėlius pamėgę reti Lietuvoje perintys paukščiai, taip pat ir migruojantys paukščiai.

## Šaltiniai
Ustukių karjeras

**Ustukių karjeras** – karjero tvenkinys Lietuvoje, Pasvalio rajone, 2 km į šiaurės vakarus nuo Pasvalio. Sudarytas karjere, išeksploatavus smėlio išteklius ir prisipildžius vandeniui. Tvenkinio ilgis iš pietų į šiaurę – 0,32 km, plotis – iki 0,2 km. Altitudė 30,4 m. Rytinis ir vakarinis krantai aukšti. Krantai daugiausia apaugę medžiais ir krūmais. Aplink tvenkinį plyti dirbami laukai. Šiaurėje išteka 1,14 km ilgio upelis link Mūšos upės. Į šiaurę 
už 35 m telkšo 0,7 ha dydžio karjero tvenkinys. Šalia įsikūręs Ustukių kaimas. 

## Šaltiniai
Gabriela Mistral

**Gabriela Mistral**, tikrasis vardas ***Lusila de Marija del Perpetuo Sokoro Godoi Alkajaga*** (*Lucila de María del Perpetuo Socorro Godoy Alcayaga*, 1889 m. balandžio 7 d. – 1957 m. sausio 10 d.) – Čilės poetė, pedagogė, diplomatė. Nobelio literatūros premijos laureatė (1945 m.).

## Biografija
Gimė Vikunijos mieste, augo Andų kaimelyje Montegrandėje. 1906–1923 m. įvairiuose šalies miestuose dirbo mokytoja. 1918 m. tapo licėjaus Punta Arenase direktore. 1921 m. persikėlė į Santjagą. Buvo aktyvi visuotinio švietimo propaguotoja. 1922 m. lankėsi Meksikoje, JAV, Europoje, skaitė pranešimus (Amerikos Valstybių organizacijoje), rengė reportažus.

Nors Gabriela Mistral formaliai mokėsi tik iki 12-os metų, užsiėmė savišvieta. 1923 m. Čilės universitetas jai suteikė profesorės garbės laipsnį.

1925–1933 m. gyveno Prancūzijoje ir Italijoje; dirbo Tautų Sąjungos Intelektinio bendradarbiavimo institute; dėstė ispanų literatūrą Kolumbijos, Puerto Riko universitetuose. 1933–1957 m. Čilės konsulė Meksikoje, Ispanijoje, Italijoje, Jungtinėse Amerikos Valstijose, Prancūzijoje, Brazilijoje.

## Kūryba
Pirmuosius eilėraščius pradėjo rašyti 1904 m., nuo 1908 m. pasirašinėjo kaip Gabriela Mistral (pasirinko pagal Gabrielės d’Anuncijo ir Frederiko Mistralio asmenvardžius).

Tradicinių formų poetinei kūrybai būdinga įtaigumas, tragiška, skausminga moteriškumo ir meilės tema, ryšku gamtos motyvai. Rašė sonetus, elegijas. Taip pat rašė esė (Pasakojimas apie Pablą Nerudą / *Recado sobre Pablo Neruda*, 1936 m.)

Nobelio premija suteikta už stiprių jausmų įkvėptą lyrinę poeziją, idealistines aspiracijas.

## Bibliografija

Žymesni poezijos rinkiniai:

* Mirties sonetai (*Sonetos de la Muerte*, 1914 m.)
* Sielvartas (*Desolación*, 1922 m.)
* Švelnumas (*Ternura*, 1924 m.)
* *Tala* (1938 m.)
* Spaudykla (*Lagar*, 1954 m.)
* Čilės poema (*Poema de Chile*, išleista po mirties, 1967 m.)

Į lietuvių kalbą išversta eilėraščių.

## Šaltiniai
Heinrich Gerber

**Heinrichas Gerberis** (; 1832 m. lapkričio 18 d. Hofe, Bavarijoje – 1912 m. sausio 3 d. Miunchene) – vokiečių tiltų statybos inžinierius, „Gerberio jungties“ () išradėjas. Jis gavo keletą patentų už jos panaudojimą tiltų statybose.

## Biografija

H. Gerberis mokėsi Niurnbergo ir Miuncheno politechnikos mokyklose, o 1852 m. įsidarbino į Bavarijos valstybinę statybų tarnybą, kur dirbo geležinkelyje. Jis padėjo projektuoti *Großhesseloher* tiltą, kuris buvo pastatytas 1857 m. Per tą laiką H. Gerberis patobulino Pauli sijos konstrukciją. Baigus tiltą, H. Gerberis buvo paskirtas Niurnbergo *Maschinenfabrik Klett* tiltų skyriaus vyriausiuoju inžinieriumi.

1859 m. kompanijai laimėjus Mainco geležinkelio tilto (*Mainzer Südbrücke*) per Reiną statybos kontraktą, jis nusprendė tilto konstrukcijas gaminti laikiname ceche, įrengtame netoli statybų aikštelės,  Gustavsburge. Čia Gerberis persikėlė 1860 m. su šeima, kad galėtų iš arti vadovauti tilto statybai iki jo pabaigos 1863 m.

Vėliau Niurnberge jis dirbo su laikančiųjų konstrukcijų sistemomis, kurias būtų galima paprasčiau apskaičiuoti. 1866 m. jam buvo suteiktas Bavarijos patentas „Balkenträger mit freiliegenden Stützpunkten“ (laikančioji sija su atvirais atramos taškais). Ši konsolinio tilto sistema pirmą kartą buvo realizuota 1867 m. statant tiltą per Regnico upę Bamberge ir Maino tilte Hasfurte. Konstrukcija greitai išpopuliarėjo ir visame pasaulyje tapo žinoma kaip „Gerberio sija“.

1868 m. H. Gerberis grįžo į Gustavsburgą vadovauti Reino tilto antrojo kelio statyboms. Tuomet jis buvo įsikūręs biure Miunchene. 1873 m. pertvarkant *Maschinenbau-Actiengesellschaft Nürnberg* būstinę, gamykla *MAN-Werk Gustavsburg* ir H. Gerberio biuras buvo sujungti su *Süddeutsche Bridge AG* Miunchene ir tapo nepriklausomi, H. Gerberiui užėmus generalinio direktoriaus pareigas. Jis užsiėmė santvarų konstrukcijų tyrimais, mažiau dėmesio skirdamas savo pareigoms vykdomojoje valdyboje. Jo paties siūlymu, ši įmonė 1884 m. buvo prijungta prie *Maschinenbau-Aktiengesellschaft Nürnberg* (dabar MAN). H. Gerberis ten buvo valdybos narys ir turėjo vietą techninėje patariamojoje taryboje. Jis pasišventė tęsti savo tyrimų ir konsultavimo veiklą.

## Šaltiniai

## Nuorodos

* Biografija (vokiečių k.)
K2-21 b

**K2-21 b** arba **EPIC 206011691 b** – egzoplaneta, skriejanti apie raudonąją nykštukę K2-21, esančią Vandenio žvaigždyne. Nuo Saulės sistemos nutolusi apie 212 šviesmečių (65 parsekus).

Šios planetos tipas nėra iki galo aiškus, K2-21 b gali būti Neptūno tipo dujinė planeta. Jos masė siekia 4,04 Žemės masės, o spindulys – 1,84 Žemės spindulio (planetos spindulys nustatytas tranzitų metodu). Apie savo žvaigždę ši egzoplaneta apskrieja per ~9,32 paros, jos orbitos didysis pusašis yra  0,0731 av, o ekscentricitetas – 0,1. Šiai egzoplanetai būdinga žema pusiausvyros temperatūra.

K2-21 b aptikta tranzitų metodu, apie jos atradimą pranešta 2015 m. Be K2-21 b, šioje sistemoje dar aptikta K2-21 c planeta.

## Šaltiniai
AmaZulu FC

**„Amazulu“ (AmaZulu) futbolo klubas**, o angliškuose šaltiniuose **AmaZulu FC** arba trumpai **AmaZulu** – Pietų Afrikos futbolo klubas iš Durbano. 

Namų rungtynes žaidžia „Kings Park“ stadione (Durbanas).

## Istorija
Įkurtas 1932 m. Durbane. Kitados rungtyniavo šalies aukščiausioje lygoje. „Dynamos“ klubas 2006 m. pardavė savo Premjer lygos licenciją **„AmaZulu“ klubui** (ankstesniais metais vadinosi Zulu Royals). Nuo 2006–2007 m. vėl  rungtyniavo stipriausioje šalies lygoje. 2014–2015 m. sezone liko paskutinėje vietoje ir iškrito į žemesnį divizioną.

2015–2016 m. sezone rungtyniavo Pirmame divizione ir liko penktoje vietoje. Thanda Royal Zulu FC, iškovojusi perkėlimą į aukščiausiąją lygą, pasikeitė pavadinimą į Richards Bay FC ir pardavė savo vietą Premiership **„AmaZulu“** klubui. 

Nuo 2016–2017 m. sezono rungtyniavo stipriausioje šalies lygoje. 2020–2021 m. tapo vicečempionais. 2021–2022 m. Premjer lygoje buvo septintoje vietoje.

## Laimėjimai
;  **[[South African Premier Division|Premier lyga]]** (I)
:: Vicečempionai: 2020–2021 m.
;  **Pirmasis divizionas** (*II pakopa*):
:: Nugalėtojai (2 kartus) : 2000–2001, 2002–2003 m.

## Sezonai

## Spalvinė gama

## Apranga
;Sportinės aprangos pokyčiai:
* Namuose rungtyniauja žaliomis aprangomis. 

## Emblema

Amazulu_FC_logo_iki_2009_m.png|
Amazulu_FC.png|


## Sudėtis
Atnaujinta: 2022 m. rugsėjo 20 d.

## Garsesni žaidėjai
; Atstovavo PAR nacionalinei rinktinei
*  Tercious Malepe, gynėjas;
*  Abbubaker Mobara, gynėjas;
*  Tsepo Masilela, gynėjas;
*  Lehlohonolo Majoro, puolėjas;
*  Japhet Zwane, vingeriss;

; Užsieniečiai
*  Jean-Noël Amonome, vartininkas;
*  Limbikani Mzava, gynėjas;
*  Matarr Ceesay, saugas;
*  Andre de Jong, puolėjas;
*  Augustine Mulenga, vingeris;
*  Tapuwa Kapini, vartininkas;
*  Moses Chavula, gynėjas;
*  Tangeni Shipahu, vingeris;

## Išnašos

## Nuorodos
* Oficiali klubo svetainė
* Facebook paskyra
* SOCCERWAY 
* FLASHSCORE 
* Transfermarkt  
* Globalsportsarchive
Daujėnų karjeras

**Daujėnų karjeras** – karjero tvenkinys Lietuvoje, Pasvalio rajone, Daujėnų miestelio pietinėje dalyje. Sudarytas karjere, išeksploatavus žvyro ir smėlio išteklius ir prisipildžius vandeniui. Tvenkinio ilgis iš vakarų į rytus – 0,42 km, plotis – iki 0,16 km. Altitudė 48,1 m. Šiaurvakarinis ir pietinis krantai aukštoki, šiaurrytinis ir vakarinis - žemi ir pelkėti. Krantai daugiausia apaugę medžiais ir krūmais. Aplink tvenkinį yra įrengtas parkas, šiaurinėje pakrantėje yra maudykla. 2019 m. įrengtas vakarais apšviečiamas fontanas. 

Tvenkinys nenutekantis, priklauso Pyvesos intako Orijos baseinui. Į vakarus esančiame karjere vykdoma žvyro kasyba. Šiaurvakarinėje pakrantėje įkurtos miestelio kapinės. Rytine pakrante eina kelias .

## Šaltiniai
Aleksandras Bauža

**Aleksandras Bauža** (1908 m. gruodžio 17 d. Liepojoje – 1977 m. gruodžio 20 d. Vilniuje, palaidotas Antakalnio kapinėse) – Lietuvos komunistų partijos narys, sovietinis rašytojas, vertėjas.

## Biografija
Gimė 1908 m. Liepojoje, Latvijoje, valstybės tarnautojo šeimoje. 1914 m. traukdamasi nuo fronto šeima persikėlė į Rusiją, Borovičių miestą. Į Liepoją grįžo 1918 m. kai tėvui buvo pasiūlytas sekretoriaus darbas Lietuvos konsulate. 1918–1927 m. mokėsi Liepojos gimnazijoje.

Nuo 1927–1935 m. Kaune, Lietuvos universitete, studijavo teisę. Universitete pradėjo aiškiai reikšti komunistines pažiūras, organizavo ir dalyvavo, komunistinės studentų organizacijos „Aurora“ veikloje. Kartu su kitais organizacijos nariais leido komunistinį žurnalą „Žaibas“, kuris greitai Lietuvoje buvo uždraustas dėl komunizmo propagavimo.

Nuo 1931 m. gyveno Panemunėje, kur dirbo muitinėje raštvedžiu. Ten dirbdamas tarpininkavo kontrabandos (uždraustos komunistinės literatūros) gabenime iš Tilžės į Kauną. 1932 m. vedė Bronę Vyšniauskaitę. 1933 m. buvo perkeltas dirbti į Kauną, prekybos departamentą, kur dirbo archyvų saugotoju. Pagal A. Baužos rašytą autobiografiją, nuo 1936 m. iki 1939 m. Baužų šeimos bute 2-3 dienas per savaitę gyveno ir dirbo A.Sniečkus. Bute būdavo organizuojmi LKP sekretoriato posėdžiai. Gyvendamas Kaune, išvertė P.Cvirkos, V.Krėvės, A.Venclovos kūrinius į rusų kalbą, taip pat pats rašė trumpas apysakas, apsakymus. Autobiografijoje Bauža taip pat pamini, kad 1938 m. buvo siųstas į Stokholmą, kad perduotų slaptus dokumentus ten esantiems komunistams.

1940 m. trumpai buvo paskirtas Lietuvos Respublikos prezidento kanceliarijos viršininku. Nuo 1940 m. iki 1945 m. ėjo Lietuvos TSR Liaudies Komisarų Tarybos reikalų valdytojo pareigas. Nuo 1945 m. iki 1953 m. vadovavo Valstybiniam arbitražui prie Lietuvos TSR Ministrų Tarybos. 1953–1967 m. dirbo Lietuvos TSR Aukščiausiosios Tarybos Prezidiume. 1965 m. buvo paskelbtas Lietuvos TSR nusipelniusiu kultūros veikėju. Nuo 1968 m. iki 1970 m. buvo Lietuvos TSR rašytojų sąjungos valdybos nariu. Šiuo metu A.Baužos asmeninis archyvas yra saugomas Lietuvos literatūros ir meno archyve.

## Bibliografija

* Apsakymų rinkinys „Persilaužymas“ 1949 m.

* Apsakymų rinkinys „Šviesus kelias“ 1953 m.

* Apysaka „Seniūnas“ 1954 m.

* Apysaka „Kada gaudžia vapai“ 1960 m.

* Novelių ciklas „Suomiškos novelės“ 1962 m.

* Apsakymas „Išeities taškas“ 1963 m.

* Novelių ciklas „Stokholmo novelės“ 1967 m.

* Apsakymas „Kur mėlynas dangus“ 1971 m.

## Šaltiniai
* Alekandras Bauža, „Autobiografinės nuotrupos“. LLMA
* Aleksandras Bauža, „Autobiografija“. LLMA
* Lietuvos literatūros ir meno archyvas, „Fondas Nr. 224, Aleksandras Bauža, Kūrybos bylų aprašas“
* Dienraštis „Draugas – the lithuanian world-wide daily“ N. 6, Sausio 9 d., 1978 m.

## Nuorodos
* Aleksandro Baužos literatūros darbų aprašas
* Virtuali paroda: Lietuvos respublikos valdžios įstaigų kūrimasis ir raida 1918–1940 m.
Dauliūnų tvenkinys

**Dauliūnų tvenkinys** – tvenkinys Lietuvoje, Rokiškio rajone, 4 km į vakarus nuo Jūžintų miestelio. Sudarytas užtvenkus bevardį upelį (bevardžio upelio intakas, Šetekšnio ežero baseinas) 0,23 km nuo jo žiočių. Tvenkinio ilgis iš rytų į vakarus – 0,21 km, plotis – iki 0,1 km. Altitudė 123,5 m. Krantai žemi, rytuose ir šiaurėje apaugę medžiais ir krūmais. Aplinkui plyti pievos ir krūmynai, iš šiaurės prieina Samanių miškas. Kiek atokiau į pietryčius įsikūręs Dauliūnų kaimas.

## Šaltiniai
Kamajėlių tvenkinys

**Kamajėlių tvenkinys** – tvenkinys Lietuvoje, Rokiškio rajone, 5,5 km į pietryčius nuo Kamajų miestelio, Kamajėlių kaimo pietinėje dalyje. Sudarytas užtvenkus bevardį upelį (bevardžio upelio intakas, Jaros-Šetekšnos upės baseinas) 0,14 km nuo jo žiočių. Tvenkinio ilgis iš šiaurės vakarų į pietryčius – 0,16 km, plotis – iki 0,065 km. Altitudė 125,7 m. Krantai neaukšti, vietomis apaugę medžiais. Aplinkui plyti pievos ir dirbami laukai. 

## Šaltiniai
Haumėjos palydovai

**[[Haumėja]]** turi du žinomus **palydovus** – Hijaką ir Namaką. Šie palydovai pavadinti havajiečių deivių vardais. Hijaka yra šokių deivė, o Namaka – vandens ir jūros.

Palydovai atrasti 2005 m. sausio 26 d. W. M. Keck observatorijoje Havajuose.

2006 m. abu palydovai buvo užregistruoti ir įrašyti į kosminių objektų katalogus. Vardai jiems suteikti Tarptautinės astronomų sąjungos posėdyje 2008 m. rugsėjį.

Hijakos – didesnio ir tolimesnio iš palydovų – paviršiuje esama sniego ir vandens, kas nėra įprasta Koiperio juostos objektams. Namaka yra 10 kartų mažesnė už Haumėją, ji pasižymi neįprasta orbita, kuriai įtakos turi didesnis palydovas. Manoma, kad palydovai susidarė ankstyvoje Saulės sistemos susidarymo stadijoje įvykus Haumėjos susidūrimui su kitu objektu.

Hijaka apskrieja savo planetą per 49 dienas, o Namaka per 18 dienų. Šie palydovai ne kartą keitė savo orbitas ir šiuo metu jų orbitinis rezonansas yra 8:3.

## Šaltiniai
Gor Mahia FC

**Gor Machijos futbolo klubas** arba **Nairobio „Gor Machia“** – Kenijos futbolo klubas, įsikūręs Nairobyje. 

Angliškuose šaltiniuose žinomas kaip **Gor Mahia Football Club**, o trumpai **Gor Mahia FC**.

## Istorija
1968 m. vasario 17 d. įkurtas futbolo klubas. Varžėsi aukščiausioje Kenijos lygoje. Daugkartiniai Premjer lygos čempionai. Atstovavo šaliai Afrikos žemyno turnyruose.

## Stadionas
Namų rungtynes žaidžia *Miesto* stadione (), talpinančiame 15 tūkst. žiūrovų.

## Pasiekimai
*  **Premjer lyga (21)**
: Čempionai: 1968, 1974, 1976, 1979, 1983, 1984, 1985, 1987, 1990, 1991, 1993, 1995, 2013, 2014, 2015, 2017, 2018, 2018–2019, 2019–2020, 2022–2023, 2023–2024 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* [ Oficiali klubo svetainė]
* SOCCERWAY 
* FLASHSCORE
* Transfermarkt 
* Globalsportsarchive
Tusker FC

**Taskerio futbolo klubas** – Kenijos futbolo klubas, įsikūręs Nairobyje. 

Angliškuose šaltiniuose žinomas kaip **Tusker Football Club**, o trumpai **Tusker FC**.

## Istorija
Klubas buvo suformuotas 1969 m. Rungtyniavo aukščiausioje Kenijos lygoje. Daugkartiniai Premjer lygos čempionai. Atstovavo šaliai Afrikos žemyno turnyruose.

## Stadionas
Namų rungtynes žaidžia *Ruarakos* stadione (), talpinančiame 1 tūkst. žiūrovų.

## Pasiekimai
;  Premjer lyga
* **Čempionai (13):** 1972, 1977, 1978, 1994, 1996, 1999, 2000, 2007, 2011, 2012, 2016, 2021, 2022

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia geltona apranga. 

## Išnašos

## Nuorodos
* Facebook paskyra
* SOCCERWAY 
* FLASHSCORE
* Transfermarkt
* Globalsportsarchive
Ulinzi Stars FC

**Ulinzio Starz (Žvaigždžių) futbolo klubas** arba **Nakuru „Ulinzi Starz“** – Kenijos futbolo klubas, įsikūręs Nakuru. Klubas priklauso Kenijos ginkluotosios pajėgoms.

Angliškuose šaltiniuose žinomas kaip **Ulinzi Stars Football Club**, o trumpai **Ulinzi Stars FC**.

## Istorija
1995 m. įkurtas futbolo klubas. Varžėsi aukščiausioje Kenijos lygoje. 2003 m. sezone pirmą kartą klubo istorijoje tapo čempionais.

## Stadionas
Namų rungtynes žaidžia *Afrahos* stadione (), talpinantis 8,2 tūkst. žiūrovų.

## Pasiekimai
;  Premjer lyga
* **Čempionai (4):** 2003, 2004, 2005, 2010 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Facebook paskyra
* SOCCERWAY 
* FLASHSCORE
* Transfermarkt 
* Globalsportsarchive
Kakamega Homeboyz FC

**Haumbojzų futbolo klubas** arba **Kakamegos „Haumbojz“** – Kenijos futbolo klubas, įsikūręs Kakamegoje. 

Angliškuose šaltiniuose žinomas kaip **Kakamega Homeboyz Football Club**, o trumpai **Homeboyz FC**.

## Istorija
Klubas buvo suformuotas 2010 m. Pirmą kartą į Premjer lygą pateko 2013 m., bet užėmė 15 vietą ir iškrito į žemesnį divizioną. 

Nuo 2016 m. vėl rungtyniavo Premjer lygoje.

## Stadionas
Namų rungtynes žaidžia *Buchungu* stadione (), talpinančiame 10 tūkst. žiūrovų.

## Pasiekimai
*  **Superlyga / League One** (II pakopa)
: Nugalėtojai: 2012 m.
: Antroji vieta: 2015 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Facebook paskyra
* SOCCERWAY  
* FLASHSCORE
* Transfermarkt 
* Globalsportsarchive
Mathare United FC

**Matarės Junaited futbolo klubas** – Kenijos futbolo klubas, įsikūręs Nairobyje (Kasaranio rajone). 

Angliškuose šaltiniuose žinomas kaip **Mathare United Football Club**, o trumpai **Mathare United FC**.

## Istorija
Klubas buvo suformuotas 1994 m. Rungtyniavo Premjer lygoje. 2008 m. tapo šalies čempionais.

2021–2022 m. rungtyniavo Premjer lygoje, tačiau buvo suspenduoti ir pašalinti iš čempionato.

## Stadionas
Namų rungtynes žaidžia „MOI“ tarptautinio sporto centro stadione (), talpinančiame 60 tūkst. žiūrovų.

## Pasiekimai
;  **Premjer lyga**
* **Čempionai (1):** 2008 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* 
* facebook paskyra
* SOCCERWAY 
* Transfermarkt 
* Globalsportsarchive
Nemuno kraštovaizdžio draustinis

**Nemuno kraštovaizdžio draustinis** – saugoma gamtos teritorija pietų Lietuvoje, Varėnos, Alytaus ir Lazdijų rajonuose bei Druskininkų savivaldybėje, Dzūkijos nacionalinio parko vakariniame pakraštyje. Apima Nemuno slėnį nuo Merkinės apylinkių iki Krikštonių.

Draustinis skirtas išsaugoti pralaužtinį Nemuno vidurupio slėnio kraštovaizdį su būdinga panemunių dzūkų viensėdžių ir kaimų erdvine struktūra, įvairių amžių gyvenvietėmis ir saugomomis gamtos buveinėmis. Į draustinio teritoriją patenka raguvų, skardžių, rėvų, salų gausus Nemuno vagos ruožas, panemunių kaimai (Česukai, Maksimonys, Jonionys, Druskininkai, Miežionys, Živulčiškė, Žilvičiai), raguvėti miškai, archeologinio paveldo objektai.

## Šaltiniai
Liškiavos kraštovaizdžio draustinis

**Liškiavos kraštovaizdžio draustinis** – saugoma gamtos teritorija pietų Lietuvoje, Varėnos rajone bei Druskininkų savivaldybėje, Dzūkijos nacionalinio parko vakariniame pakraštyje, Liškiavos bažnytkaimio apylinkėse.

Draustinis skirtas išsaugoti Nemuno ties Liškiava kraštovaizdį su saugomomis gamtos buveinėmis. Į draustinio teritoriją patenka istoriškai vertingas Liškiavos piliakalnis ir greta stūksantis alkakalnis, Liškiavos bažnyčia su dominikonų vienuolyno kompleksu, giliais panemunių raguvynais, Krūčiaus upelio slėniu.

## Šaltiniai
Merkio kraštovaizdžio draustinis

**Merkio kraštovaizdžio draustinis** – saugoma gamtos teritorija pietų Lietuvoje, Varėnos rajone, Dzūkijos nacionalinio parko šiaurėje. Apima visą nacionaliniame parke esantį Merkio žemupį – nuo santakos su Ūla (netoli Paūlių) iki žiočių šalia Merkinės.

Draustinis skirtas išsaugoti Merkio ir Skroblaus žemupių slėnių kraštovaizdį su šilinių dzūkų viensėdžių ir kaimų erdvine bei planine struktūra, akmens amžiaus ir vėlesnių laikmečių stovyklavietėmis, saugomomis gamtos buveinėmis. Į draustinio teritoriją patenka Mardasavo kaimas su buvusia Lietuvos didžiųjų kunigaikščių dvarviete, taip pokario rezistentų slaptavietės. Pietiniuose Merkio ir Nemuno santakos šlaituose išlikusios unikalios stepinių pievų bendrijos, o užliejamose salpinėse pievose gyvena griežlės, pakrantėse ir Merkio vandenyse pasitaiko ūdrų, tulžių, didžiųjų dančiasnapių. Į draustinio teritoriją patenka Mardasavas, Puvočiai, Dubininkas, Trasninkas, Kasčiūnai, Roduka, Lankininkai, Jablanavas, Česukai.

## Šaltiniai
Lizdų kraštovaizdžio draustinis

**Lizdų kraštovaizdžio draustinis** – saugoma gamtos teritorija pietų Lietuvoje, Alytaus rajone, Dzūkijos nacionalinio parko šiaurės vakaruose.

Draustinis skirtas išsaugoti raiškų Dzūkų aukštomos moreninį kalvyną, jo kraštovaizdį su Lizdų kaimu. Taip pat saugomi paežerinių pelkių kompleksai, gilūs termokarstiniai duburiai, žemės gelmėse pradingstantis Būkaverksnio upelis, gamtinės bendrijos. Draustinyje telkšo Lizdų, Galvinio, Bedugnio ežerai (pastarasis – gamtos paveldo objektas), yra Ežeryno akmens amžiaus stovykla.

## Šaltiniai
Uni

**Uni** – deivė etruskų mitologijoje; graikų mitologijoje ją atitinka Hera, o romėnų – Junona. Sutuoktinis – dievas Tinia. Drauge su Tinia bei deive Menrva sudarė dievybių triadą (ją atitiko romėnų Jupiteris, Junona ir Minerva). Šios dievybės vardą etruskai pasiskolino iš lotynų bei faliskų *Juno* (Junonos kultas didelę svarbą turėjo vidurio Italijoje). 

Būdingas Uni atributas – sostas, deivė vaizduojama su diadema ant galvos, pasidabinusi papuošalais. Kelete scenų ji vaizduojama drauge su dievu Herkle: jį (jau suaugusį) žindo, taip įsūnydama, su juo sutaikoma (Tinios). Be to, aptiktas veidrodis, vaizduojantis, kaip Uni išgelbsti Sethlansas ir Tretu. Sutinkama ir scenose, vaizduojančiose Pario teismą.

Deivės kultas buvo paplitęs įvairiuose etruskų miestuose, kaip antai Pirguose, Vejuose, Volateroje, Kapujoje, Kortonoje. Kaip žinoma iš įrašų ant Pirguose aptiktų auksinių lentelių, šiame mieste Uni buvo tapatinama su Astarte, finikiečių astraline dievybe, turėjusia ir karo dievybės bruožų. Dėl to Uni neretai vaizduota kovojanti, pvz., kaip *Juno Sospita*.

Uni neretai gretinama su Aplu (Apolono atitikmuo etruskų mitologijoje). Graviskoje būta Uni šventvietės; čia aptiktas Sostrato iš Aiginos apžadinis įrašas su dedikacija Apolonui. Šios dvi dievybės buvo siejamos ir Pirguose. Romėnų istorikas Titas Livijus mini, kad karvedys Markas Furijus Kamilas, prieš užimdamas Vejus, meldėsi dievybėms *Apollo Pythicus* ir *Juno Regina*.

## Šaltiniai
Sofapaka FC

**Sofapakos futbolo klubas** arba **Nairobio „Sofapaka“** – Kenijos futbolo klubas, įsikūręs Nairobyje.

Angliškuose šaltiniuose žinomas kaip **Sofapaka Football Club**, o trumpai **Sofapaka FC**.

## Istorija
Klubas buvo suformuotas 2004 m. Rungtyniavo Premjer lygoje.

## Stadionas
Klubas įsikūręs Nairobyje, tačiau namų rungtynes žaidžia Mačakose, „Kenijatos“ stadione ().

## Pasiekimai
;  **Premjer lyga**
* **Čempionai (1):** 2009 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Išnašos

## Nuorodos
* Oficiali klubo svetainė
* Facebook paskyra
* SOCCERWAY 
* FLASHSCORE
* Transfermarkt 
* Globalsportsarchive
Western Stima FC

**Vestern Stima futbolo klubas** arba **Kakamegos „Vestern Stima“** – Kenijos futbolo klubas, įsikūręs Kakamegoje. 

Angliškuose šaltiniuose žinomas kaip **Western Stima Football Club**, o trumpai **Western Stima FC**.

## Istorija
Klubas įkurtas 1997 m. Nuo 2008 m. varžėsi stipriausioje šalies futbolo lygoje, joje žaidė dešimtmetį, o 2017 m. sezone liko septynioliktoje vietoje ir iškrito į žemesnį divizioną. 

2018 m. tapo Superlygos nugalėtojais ir iškovojo vietą stipriausiame šalies futbolo divizione. 

Nuo 2019 m. rungtyniavo stipriausioje šalies lygoje, tačiau neįsitvirtino Premjer lygoje.

## Stadionas
Namų rungtynes žaidžia *Buchungu* stadione (), kuris talpina 10 tūkst. žiūrovų. Dar gali žaisti Moj stadione (Kisumu) mieste.

## Pasiekimai
;  Superlyga / League Onež
* Nugalėtojai:

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. Rungtyniauja mėlynais geltonais marškinėliais. Įvairiais metais gali skirtis aprangų dizainas.

## Išnašos

## Nuorodos
* Transfermarkt 
* Globalsportsarchive
Rene Barščiauskas

**Rene Barščiauskas** (1925 m. sausio 2 d. Skaudvilėje – 2009 m. liepos 22 d. Tauragėje) – pedagogas, pirmasis Vokietijos  bičiulių draugijos Tauragėje pirmininkas.

## Biografija

R. Barščiauskas gimė Skaudvilėje, vėliau su tėvais persikraustė gyventi į Tauragę. Baigė Tauragės mokytojų seminariją, Vilniaus pedagoginį institutą. 1945–1985 m. dirbo matematikos mokytoju Tauragės 1-ojoje vidurinėje mokykloje (dab. Martyno Mažvydo progimnazija). Buvo sustiprinto matematikos mokymo Tauragėje pradininkas.

Dalyvavo kelių Tauragės bendruomenės institucijų veikloje, vadovavo vietos Vokiečių bičiulių draugijai. Įsteigta Renė Barščiausko vardo premija, skiriama matematikoje pasižymėjusiems  rajono moksleiviams (renka Tauragės rajono matematikos mokytojų metodinis būrelis). 

R. Barščiauskas buvo išrinktas vienu iš „100 labiausiai Tauragės kraštui nusipelniusių žmonių“.

## Įvertinimas

* Tauragės Garbės pilietis (1994)
* Zigmo Žemaičio medalis (2005)
* Garbės ženklas „Už nuopelnus Tauragės apskričiai“ (2009)

## Šaltiniai

## Nuorodos

* In memoriam
Kenya Commercial Bank SC

**Kenijos Komercinio Banko sporto klubas**, o angliškuose šaltiniuose žinomas kaip **Kenya Commercial Bank Sports Club**, o trumpai **Kenya Commercial Bank FC** bei **KCB SC** – Kenijos sporto klubas, įsikūrusi Nairobyje. Sporto klubas turi ne tik futbolo komandą, bet ir tinklinio, regbio komandas, užsiimama kitomis sporto šakomis.

## Istorija
Klubas buvo suformuotas 1993 m. Rungtyniavo Premjer lygoje. 2015 m. sezonas buvo nesėkmingas, po jo iškrito į žemesnė lygmenį.

Nuo 2016 m. rungtyniavo Superlygoje. O po trijų sezonų, praleistų antroje pakopoje, vėl grįžo į Premjer lygą.

Nuo 2018–2019 m. sezono rungtyniavo Premjer lygoje. 2020–2021 m. užėmė antrą vietą čempionate.

## Stadionas
Namų rungtynes žaidžia *Miesto* centro stadione (), talpinančiame 15 tūkst. žiūrovų.

## Pasiekimai
;  **Kenyan Transparency Cup:**
* **Nugalėtojai (1):** 2004 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Facebook paskyra
* SOCCERWAY  
* FLASHSCORE
* Transfermarkt 
* Globalsportsarchive
Zoo Kericho FC

**„Zū“ futbolo klubas** arba **Keričo „Zū“** – Kenijos futbolo klubas, iš Keričo. 

Angliškuose šaltiniuose žinomas kaip **Zoo  Kericho Football Club**, o trumpai **Zoo FC**.

## Istorija
Klubas įkurtas 2009 m. 2016 m. Superlygoje buvo trečioje vietoje ir pateko į aukščiausią šalies lygą. 

Nuo 2017 m. sezono žaidė Premjer lygoje. Debiutantai užėmė dvyliktą vietą. 2018 m. buvo vienuolikti.

2020–2021 m. buvo pašalintas iš Premjer lygos, o rezultatai anuliuoti. 

2021–2022 m. sezone turėjo rungtyniauti Superlygoje. 2022 m. liepos mėn. FIFA sprendimu klubas pašalintas į trečią pakopą. 

Nuo 2022–2023 m. sezono turėjo rungtyniauti Pirmame divizione () (III pakopa).

## Stadionas
Namų rungtynes žaidė *Gryn* stadione (; ), talpinančiame 3 tūkst. žiūrovų. Stadionas yra Keričo mieste.

## Pasiekimai
;  Superlyga / League One
* Nugalėtojai: 2014 (B zonoje)

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. Rungtynivo žaliais geltonais marškinėliais. Įvairiais metais skirėsi aprangų dizainas.

## Išnašos

## Nuorodos
* Facebook paskyra
* SOCCERWAY 
* Globalsportsarchive
Wazito FC

**„Vazito“ futbolo klubas** arba **Mačakoso „Vazito“** – Kenijos futbolo klubas, įsikūręs Mačakose. Šio klubo įkūrėjas – švedų verslininkas Rikardas Badoeris.

Angliškuose šaltiniuose žinomas kaip **Wazito Football Club**, o trumpai **Wazito FC**.

## Istorija
Klubas buvo suformuotas 2011 m. Nuo 2015 m. žaidė antroje pakopoje (Superlygoje). 

2018 m. sezone rungtyniavo stipriausiame divizione, tačiau Premjer lygoje liko 17 vietoje ir iškrito į žemesnį divizioną.

2018–2019 m. buvo pirmi Superlygoje ir vėl grįžo į elito divizioną.

2019–2020 m. sezone čempionatas buvo nutrauktas dėl pandemijos grėsmių. 2020–2021 m. vyko pandemijos sąlygomis. 

2021–2022 m. sezone liko šešiolikti ir dėl išlikimo žaidė pereinamąsias rungtynes.

2022–2023 m. sezone ir vėl buvo šešiolikti ir dėl išlikimo žaidė pereinamąsias rungtynes.

2023 m. klubas perkeltas į Muhoroni. Tenykštis klubas vadinosi Muhoroni Youth FC.

## Stadionas
Namų rungtynes žaidžia *Kenijatos* stadione (), talpinančiame 10 tūkst. žiūrovų.

## Pasiekimai
*  **Superlyga (II pakopa)**
: Nugalėtojai: 2018–2019 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia geltona apranga. 

## Išnašos

## Nuorodos
* Facebook paskyra
* SOCCERWAY 
* Transfermarkt 
* Globalsportsarchive
SoNy Sugar FC

**Soni Šiuga futbolo klubas** arba **Avendo „Soni Šiuga“** – Kenijos futbolo klubas, įsikūręs Avende.

Angliškuose šaltiniuose žinomas kaip **SoNy Sugar Football Club**, o trumpai **SoNy Sugar FC**.

## Istorija
Klubas buvo suformuotas 1982 m. Kitados rungtyniavo Premjer lygoje.

2019–2020 m. sezone klubas pašalintas Premjer lygos.

## Stadionas
Namų rungtynes žaidė *Gryn* stadione (), talpinančiame 5 tūkst. žiūrovų.

## Pasiekimai
;  **Superlyga (II pakopa)**
: Nugalėtojai:

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Išnašos

## Nuorodos
* SOCCERWAY (Apie klubą)
* Globalsportsarchive (Apie klubą)
Čemelilas

**Čemelilas** () – miestas vakarų Kenijoje, netoli Viktorijos ežero, prie Kisumu–Nairobio geležinkelio. Verčiamasi cukraus gamybos pramone. Veikia Čemelilio cukraus fabrikas, kuris yra vietos futbolo klubo įkūrėjas ir rėmėjas. Nuo Kisumu nutolęs 40 km atstumu.

## Istorija
1968 m. cukraus fabrikas subūrė futbolo komandą ir tapo jos rėmėjais.

## Sportas
* Chemelil Sugar FC – futbolo klubas;
* Čemelilo sproto komplekso stadionas (), kurio talpa 5 tūkst. žiūrovų.

## Šaltiniai
Ištvermės jojimas

**Ištvermės jojimas** – žirgų sporto šaka, kuri orientuojasi į žirgų greitį ir ištvermę, bei raitelio orientacinius sugebėjimus. Oficialių varžybų koordinavimą reglamentuoja tarptautinė žirgų sporto federacija.

Ištvermės varžybos pradėtos organizuoti nuo 1955 m. JAV. Į tarptautinės žirgų sporto federacijos programą įtrauktas 1978 m.

## Lietuvoje
Nuo 2000 m. ištvermės jojimas praktikuojamas Lietuvoje, pradininkas – Vytautas Martinavičius. 2001 m. surengtas pirmasis Lietuvos nacionalinis ištvermės jojimo čempionatas. 2006 m. dvi Lietuvos atstovės Gražina Stugytė ir Danguolė Lastauskaitė pateko į ištvermės jojimo varžybas FEI pasaulio žirgų sporto žaidynėse.

## Šaltiniai
Chemelil Sugar FC

**Čemelil Šiuga futbolo klubas** arba **Čemelilo „Čemelil Šiuga“**, o angliškuose šaltiniuose žinomas kaip **Chemelil Sugar Football Club**, o trumpai **Chemelil Sugar FC** – Kenijos futbolo klubas, įsikūręs Čemelile. Klubą įkūrė ir rėmėjais tapo Čemelilio cukraus fabrikas.

## Istorija
1968 m. įkurtas klubas. Kitados rungtyniavo Premjer lygoje. 2019–2020 m. sezone klubas buvo nesėkmingas ir buvo perkelti į žemesnį divizioną.

## Stadionas
Namų rungtynes žaidė *Čemelilo sporto komplekso* stadione (), talpinančiame 5 tūkst. žiūrovų.

## Pasiekimai
*  **II pakopa**
: Nugalėtojai:

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Facebook paskyra
* SOCCERWAY 
* FLASHSCORE
* Transfermarkt
* Globalsportsarchive
Avendas

**Avendas** () – miestas vakarų Kenijoje, ~ 40 km nuo Viktorijos ežero kranto, 93 km į pietus nuo Kisumu.

## Istorija
1982 m. cukraus fabrikas subūrė futbolo komandą ir tapo jos rėmėjais.

## Sportas
* SoNy Sugar FC – futbolo klubas;
* Gryn (Žaliasis) stadionas (), kurio talpa 5 tūkst. žiūrovų.

## Šaltiniai
Pasaulio badmintono federacija

**Pasaulio badmintono federacija** arba **BWF** () – pagrindinė pasaulio badmintono sportą prižiūrinti organizacija, kuri rengia pasaulio čempionatus ir atstovaują badmintono interesus olimpinėse žaidynėse. Sąjungos būstinė yra įsikūrusi Kvala Lumpūre, Malaizijoje.

## Istorija
1934 m. atstovai iš Kanados, Danijos, Prancūzijos, Anglijos, Airijos, Nyderlandų, Naujosios Zelandijos, Velso ir Škotijos įkūrė tarptautinę badmintono federaciją. Pirmoji būstinė - Čeltnamas, Jungtinėje Karalystėje. 1981 m. prie tarptautinės badmintono federacijos prisijungė pasaulinė badmintono federacija. Bendrai suformuota nauja pasaulio badmintono federacija. 1988 m. BWF tapo olimpinio komiteto dalimi ir badmintonas priimtas į olimpines žaidynes. 2005 m. būstinė perkelta į Kvala Lumpūrą.

2020 m. BWF priklausė 194 nacionalinės federacijos.

## BWF prezidentai

## Šaltiniai

## Nuorodos
* Oficiali svetainė
Bidco United FC

**Bidko Junaited futbolo klubas** arba **Tikos „Bidko Junaited“** – Kenijos futbolo klubas, įsikūręs Tikoje. 

Angliškuose šaltiniuose žinomas kaip **Bidco United Football Club**, o trumpai **Bidco United FC**.

## Istorija
Klubas išsikovojo vietą elito divizione ir nuo 2020–2021 m. sezono rungtyniavo Premjer lygoje. Debiutiniame sezone (2020–2021 m.) iškovojo vienuoliktą vietą.

## Stadionas
Namų rungtynes žaidžia *Del Montės aikštyno* stadione (), talpinančiame 20 tūkst. žiūrovų. 

Gali žaisti ir miesto savivaldybės stadione, talpinančiame 15 tūkst. žiūrovų.

## Pasiekimai
;  **[[Premjer lyga (Kenija)|Premjer lyga]]**
: ? vieta:

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* SOCCERWAY 
* FLASHSCORE
* Transfermarkt 
* Globalsportsarchive
Bandari FC

**„Bandari“ futbolo klubas** arba **Mombasos „Bandari“** – Kenijos futbolo klubas, įsikūręs Mombasoje. 

Angliškuose šaltiniuose žinomas kaip **Bandari Football Club**, o trumpai – **Bandari FC**. 

## Istorija
Klubas buvo suformuotas 1985 m. kai susijungė du tuo metu veikę klubai (Cargo FC ir Kenya Ports Authority).

kitados **Bandari FC** rungtyniavo Premjer lygoje, bet 1997 m. prarado teisę žaisti elito divizione.

2012 m. tapo antros pakopos nugalėtojais (A grupėje) ir nuo 2013 m. vėl rungtyniavo Premjer lygoje.

2018 ir 2018–2019 m. sezonuose tapo vicečempionais.

## Stadionas
Namų rungtynes žaidžia *Mombasos savivaldybės* stadione (), kuris talpina 15 tūkst. žiūrovų. 

Gali žaisti ir Mbaraki sporto klubo stadione, kuris talpina 5 tūkst. žiūrovų.

## Pasiekimai
*  **[[Premjer lyga (Kenija)|Premjer lyga]]**:
:  **Antroji vieta (2 kartus):** 2018, 2018–2019 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Facebook paskyra
* SOCCERWAY 
* FLASHSCORE
* Transfermarkt
* Globalsportsarchive
AFC Leopards

**Leopardų futbolo klubas** – Kenijos futbolo klubas, įsikūręs Nairobyje. 

Angliškuose šaltiniuose žinomas kaip **AFC Leopards Sports Club**, o trumpai **Leopards** bei **Ingwe**.

## Istorija
Klubas suformuotas 1964 m. ir žinomas **Abaluhya United Football Club** pavadinimu. 

1973 m. pasikeitė pavadinimą ir tapo **Abaluhya Football Club**. 1980 m. tapo **AFC Leopards**.

Nuo 2009 m. rungtyniavo Premjer lygoje.

## Stadionas
Namų rungtynes žaidžia *Njajo nacionaliniame* stadione (), talpinančiame 15 tūkst. žiūrovų.

## Pasiekimai
*  **[[Premjer lyga (Kenija)|Premjer lyga]]**:
: Antroji vieta: 2013 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė 
* facebook paskyra
* SOCCERWAY 
* FLASHSCORE
* Transfermarkt
* Globalsportsarchive
Nzoia United FC

**Nzoia Junaited futbolo klubas** arba **Bungomos „Nzoia Junaited“** – Kenijos futbolo klubas, įsikūręs Bungomoje. 

Angliškuose šaltiniuose žinomas kaip **Nzoia United Football Club**, o trumpai **Nzoia United FC**. Dėl rėmimo sutračių dar vadinami **Nzoia Sugar**.

## Istorija
Klubas įkurtas 1982 m. Jo įkūrėjais ir savininkais tapo vietos cukraus fabrikas. Kitados žaidė Superlygoje (II pakopa). 2016 m. sezone tapo Superlygos nugalėtojais ir buvo perkelti į 2017 m. Premjer lygą.

2023–2024 m. sezone rungtyniavo Premjer lygoje (I), tačiau liko paskutinėje vietoje ir iškrito į žemesnį divizioną.

Nuo 2024–2025 m. sezono žaidė Superlygoje (II).

## Stadionas
Namų rungtynes žaidžia *Mamiaso sporto komplekso* stadione (), talpinančiame 10 tūkst. žiūrovų.

## Pasiekimai
;  **[[Premjer lyga (Kenija)|Premjer lyga]]:**
: Ketvirtoji vieta: 2022–2023 m.
;  Kenijos Superlyga (II)
:  **Nugalėtojai (1):** 2016 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Facebook paskyra
* SOCCERWAY 
* FLASHSCORE
* [ Transfermarkt]
* Globalsportsarchive
Kisumu All Stars FC

**Kisumu Ol Starz futbolo klubas** arba **Kisumu „Ol Starz“** – Kenijos futbolo klubas, įsikūręs Kisumu.

Angliškuose šaltiniuose žinomas kaip **Kisumu All Stars Football Club**, o trumpai **Kisumu All Stars FC**.

## Istorija
Klubas rungtyniavo division One, superlygoje, o 2019–2020 m. debiutavo Premjer lygoje.

## Stadionas
Namų rungtynes žaidžia *MOI* stadione (), talpinančiame 5 tūkst. žiūrovų.

## Pasiekimai
;  **Premjer lyga**
: ? vieta:

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. paprastai žydros spalvos, tačiau būta ir  baltos žydros.
* Išvykose dėvi oranžine apranga arba juoda oranžine.

## Išnašos

## Nuorodos
* Facebook paskyra
* SOCCERWAY 
* FLASHSCORE
* [ Transfermarkt]
* Globalsportsarchive
Posta Rangers FC

**„Posta Reindžerz“ futbolo klubas** arba **„Posta Reindžerz“** – Kenijos futbolo klubas, įsikūręs Eldorete.

Angliškuose šaltiniuose žinomas kaip **Posta Rangers Football Club**, o trumpai **Posta Rangers FC**.

## Istorija
klubo ištakos siekia 1980 m., kai radosi **Posta Rangers Football Club**. 2015 m. tapo Super lygos (antra pakopa) nugalėtojais.

Nuo 2016 m. žaidė Premjer lygoje. Debiutiniame 2016 m. sezone iškovojo ketvirtą vietą, 2017 m. vėl buvo ketvirti, tačiau vėlesniais metais nebepatekdavo į geriausiųjų dešimtuką. 2018–2019 m. liko šešioliktoje vietoje ir dėl išlikimo Premjer lygoje kovojo pereinamosiose rungtynėse.

## Stadionas
Namų rungtynes žaidžia *Kipčogės Keino* stadione (), talpinančiame 10 tūkst. žiūrovų. Stadionas yra Eldorete.

## Pasiekimai
;  **Premjer lyga**
: ? vieta:

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Facebook paskyra
* SOCCERWAY 
* FLASHSCORE
* Transfermarkt 
* Globalsportsarchive
Glyno kraštovaizdžio draustinis

**Glyno kraštovaizdžio draustinis** – saugoma gamtos teritorija pietų Lietuvoje, Varėnos rajone, Dzūkijos nacionalinio parko šiaurėje, šalia Mardasavo kaimo.

Draustinis skirtas išsaugoti raiškų Glyno ežero dubaklonį, natūralų Glynupio upelį, penkių akmens amžiaus gyvenviečių sankaupą, taip pat miško buveines, kuriose sutinkama ligutė, Šneiderio kirmvabalis, kartuolė.

## Šaltiniai
Alkūnės kampo geomorfologinis draustinis

**Alkūnės kampo geomorfologinis draustinis** – saugoma gamtos teritorija pietų Lietuvoje, Varėnos rajone, Dzūkijos nacionaliniame parke, ~3 km į pietus nuo Marcinkonių, Dainiavos girioje, tarp Čepkelių rezervato ir Grybaulios tvenkinių.

Draustinis skirtas išsaugoti Alkūnės kampo parabolinių žemyninių kopų masyvą su būdingomis ekosistemomis (kerpšiliais), lygutės, lėlio, Šneiderio kirmvabalio, vėjalandės šilagėlės, apuoko, lygiažvynio žalčio buveinėmis. Į draustinį patenka Užuožerės miško pušies genetinis medynas.

## Šaltiniai
Dravių kampo geomorfologinis draustinis

**Dravių** (arba **Drevių**) **kampo geomorfologinis draustinis** – saugoma gamtos teritorija pietų Lietuvoje, Varėnos rajone, Dzūkijos nacionaliniame parke, ~4–5 km į rytus nuo Marcinkonių, 2 km į vakarus nuo Lynežerio, Dainiavos girioje, prie Čepkelių rezervato šiaurinio pakraščio.

Draustinis skirtas išsaugoti Dravių kampo gūbriškų žemyninių kopų masyvą su Žydo kalnu ir būdingomis ekosistemomis (kerpšiliais), lygutės, lėlio, lututės, kurtinio, vėjalandės šilagėlės buveinėmis.

## Šaltiniai
Marcinkonių geomorfologinis draustinis

**Marcinkonių geomorfologinis draustinis** – saugoma gamtos teritorija pietų Lietuvoje, Varėnos rajone, Dzūkijos nacionaliniame parke, ~2 km į šiaurę nuo Marcinkonių, tęsiasi per Dainiavos girią abipus kelio  iki Ūlos upės ir Mančiagirės apylinkių.

Draustinis skirtas išsaugoti Marcinkonių apylinkių kompaktiškų žemyninių kopų masyvą su aukščiausia parko kopa Dalgiakalniu (168,1 m). Taip pat saugomos būdingos ekosistemos (kerpšiliais) ir rūšių buveinės.

## Šaltiniai
Ūlos kraštovaizdžio draustinis (Dzūkijos NP)

**Ūlos kraštovaizdžio draustinis** – saugoma gamtos teritorija pietų Lietuvoje, Varėnos rajone, Dzūkijos nacionalinio parko rytuose, apima beveik visą parko teritorijoje esantį Ūlos baseiną. Ribojasi su už parko ribų esančiu Ūlos kraštovaizdžio draustiniu.

Draustinyje saugomas vaizdingas Ūlos slėnis su kilpomis, skardžiais, aktyviomis atodangomis, savita šaltiniuotų pašlaičių, sauspievių ir šlaitų fauna bei flora. Taip pat saugomos būdingos ekosistemos, akmens amžiaus archeologinės gyvenvietės, pokario rezistentų slaptavietės. Į draustinį patenka entografiškai vertingi Zervynų, Mančiagirės, Žiūrų, Trakiškių, Paūlių kaimai.

## Šaltiniai
Uciekos geomorfologinis draustinis

**Uciekos geomorfologinis draustinis** – saugoma gamtos teritorija pietų Lietuvoje, Varėnos rajone ir Druskininkų savivaldybėje, Dzūkijos nacionaliniame parke, Nemuno dešiniajame krante, tarp Uciekos ir Krušonių.

Draustinyje saugomi unikalūs eroziniai Nemuno slėnio šlaitų kompleksai su skardžiais (Uciekos skardis, Krušonių skardis), cirkais, atsiveriančiais grioviniais intakų slėniukais, taip pat europinės svarbos ekologinės buveinės: juodojo peslio, didžiosios miegapelės, šermuonėlio, ūdros, svogūninės dantažolės, pietinio ir raudonžiedžio marguolių.

## Šaltiniai
Kariobangi Sharks FC

**Kariobangio Šarks (Ryklių) futbolo klubas** arba **„Šarks (Rykliai)“** – Kenijos futbolo klubas, įsikūręs Mačakose.

Angliškuose šaltiniuose žinomas kaip **Kariobangi Sharks Football Club**, o trumpai **Sharks**.

## Istorija
2000 m. įkurtas futbolo klubas. Nuo 2017 m. rungtyniavo Premjer lygoje. Debiutiniame sezone užėmė trečią vietą. Tai aukščiausias klubo pasiekimas.

## Stadionas
Namų rungtynes žaidžia *Kenijatos* stadione (), talpinančiame 10 tūkst. žiūrovų.

## Pasiekimai
;  **Premjer lyga**
* **Trečioji vieta** : 2017 m.
;  **Super lyga** *(II pakopa)*
* **Antroji vieta**: 2016 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia geltona apranga. 

## Išnašos

## Nuorodos
* Facebook paskyra
* SOCCERWAY  
* FLASHSCORE
* Transfermarkt 
* Globalsportsarchive
Velniakalnio tvenkinys

**Velniakalnio tvenkinys** arba **Velykalnio tvenkinys** – tvenkinys Lietuvoje, Rokiškio rajone, Rokiškio miesto šiaurinėje dalyje, Velniakalnyje. Sudarytas vietoje seno užpelkėjusio tvenkinio jį išvalius ir išdidinus. Tvenkinio ilgis iš šiaurės rytų į pietvakarius – 0,22 km, plotis – iki 0,14 km. Altitudė 125,1 m. Krantai žemi. Tvenkinys nenutekantis, priklauso Nemunėlio intako Laukupės baseinui.

Aplink tvenkinį įrengta rekreacinė zona su žaidimų aikštelėmis ir paplūdimiu.

## Šaltiniai
Nairobi City Stars

**Nairobi Siti Starz** arba **Nairobio „Miesto Žvaigždės“**, o angliškuose šaltiniuose žinomas kaip **Nairobi City Stars Football Club**, o trumpai **Nairobi City Stars FC** – Kenijos futbolo klubas, įsikūręs Nairobyje, tačiau namų rungtynes žaidžia *Vilties* stadione (), eančiame Kavangvarės rajone, 15 km nuo sostinės Nairobio centro., talpančiame 5 tūkst. žiūrovų.

## Istorija
Klubas buvo suformuotas 2001 m. Tuo metu vadinosi **Kawangware United**. 2003 m. pervadintas ir tapo **World Hope Football Club**.

2008 m. dar kartą pakito pavadinimas. Nuo tų metų žinomas dabartiniu, **Nairobi City Stars,** pavadinimu.

2019–2020 m. sezone tapo Superlygos nugalėtojais ir buvo perkelti į aukščiausią šalies lygą.

Nuo 2020–2021 m. sezono rungtyniavo Premjer lygoje. Debiutantai užėmė septintą vietą, o 2021–2022 m. iškovojo penktą vietą. 2024–2025 m. sezone tarp aštuoniolikos Premjer lygos dalyvių liko paskutinėje vietoje ir iškrito į žemesnį divizioną.

## Pasiekimai
;  **Premjer lyga**
* Penktoji vieta: 2021–2022 m.

;  **Superlyga** (*II pakopa*)
* **Nugalėtojai (1):** 2019–2020 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* SOCCERWAY 
* FLASHSCORE
* Transfermarkt 
* Globalsportsarchive
Bungoma

**Bungoma** () – miestas vakarų Kenijoje, pasienyje su Uganda. Yra geležinkelis ir cukraus gavyba.

## Istorija
1975 m. įkurtas Cukraus fabrikas, o vėliau (1982 m.) cukraus fabrikas subūrė futbolo komandą ir tapo jos rėmėjais.

## Sportas
* Nzoia Sugar FC (futbolo klubas);
* Namų rungtynes žaidžia *Mamiaso sporto komplekso* stadione (), kuris talpina 10 tūkst. žiūrovų.

## Šaltiniai
Echinas

**Echinas** ( – ežys) – architektūrinio orderio elementas; apvali netaisyklingo profilio kapitelio dalis, laikanti abaką.
Būdingas dorėniniam ir toskaniniam orderiui, kartais echinu vadinama ir jonėninio kapitelio apatinė dalis.

Graikų dorėninio orderio echiną nuo kolonos liemenio skiria keletas siaurų, briaunuotų juostelių (anulai) ir kaklelis, toskaninį ir romėnų dorėninį orderį – kaklelis ir astragalas. Jonėninio, dažnai ir romėnų dorėninio kapitelio echinas puoštas kimatijo ornamentu.

## Šaltiniai
Matlama FC

**„Matlamos“ futbolo klubas** arba **„Matlama“** – Lesoto futbolo klubas, įsikūręs Maseru. Angliškuose šaltiniuose žinomas kaip **Matlama Football Club**, o trumpai **Matlama FC**.

Namų rungtynes žaidžia „Pico“ stadione ().

## Istorija
Klubas buvo suformuotas 1932 m. Per klubo gyvavimo istoriją vienuolika kartų tapo šalies čempionais.

Atstovavo Lesotui Afrikos žemyno turnyruose.

## Pasiekimai
;  **Premjer lyga:**
:  **Čempionai (11)**: 1974, 1977, 1978, 1982, 1986, 1988, 1992, 2003, 2010, 2019, 2022 m.
;  **Lesoto taurė:**
:  **Nugalėtojai (6):** 1976, 1979, 1980, 1987, 1992, 1994 m.

## Sezonai
; Pastarųjų metų sezonai.

## Spalvinė gama

; Aprangų gamintojai
* Adidas – nežinomi metai

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei.
*  Rethabile Mokokoane, gynėjas.
*  Lisema Lebokollane, saugas;
*  Mabuti Potloane, saugas;
*  Phafa Tšosane, saugas;
*  Jane Thabantšo, puolėjas;

## Išnašos

## Nuorodos
* [ Oficiali klubo svetainė] 
* Facebook paskyra
* SOCCERWAY 
* FLASHSCORE
* Transfermarkt
* Globalsportsarchive
Prūselių karjeras

**Prūselių karjeras** – karjero tvenkinys Lietuvoje, Rokiškio rajone, 7,5 km į vakarus nuo Juodupės miestelio. Sudarytas karjere, išeksploatavus smėlio išteklius ir prisipildžius vandeniui. Tvenkinio ilgis iš pietvakarių į šiaurės rytus – 0,39 km, plotis – iki 0,26 km. Altitudė 91,9 m. Krantai neaukšti, kai kur statūs, vietomis apaugę medžiais ir krūmais. Tvenkinį supa Plunksnočių miškas (išskyrus rytinę pakrantę). Į rytus už 0,3 km telkšo 4 ha dydžio karjero tvenkinys. Tarp šių dviejų tvenkinių esančiame karjere vykdoma žvyro kasyba. Į rytus įsikūręs Prūselių kaimas. Pietine pakrante eina kelias . 

Tvenkinys nenutekantis, priklauso Vyžuonos upės baseinui.

## Šaltiniai